03/05/2011 | Administración LocalMunicipal
Mugardos
Bases específicas para a formación dunha lista aberta para a contratación laboral temporal de técnicos/as de información turística para a Oficina de Turismo do Concello de Mugardos

Pola Xunta de Goberno Local, en sesión realizada o día 20.04.2011, prestouse aprobación ás seguintes bases: “BASES ESPECÍFICAS PARA A FORMACIÓN DUNHA LISTA ABERTA PARA A CONTRATACIÓN LABORAL TEMPORAL DE TÉCNICOS/AS DE INFORMACIÓN TURÍSTICA PARA A OFICINA DE TURISMO DO CONCELLO DE MUGARDOS 1.–OBXECTO DA CONVOCATORIA. O obxecto da convocatoria é a formación dunha lista aberta para posibilitar a contratación laboral temporal, mediante a modalidade de contrato de duración determinada que proceda en cada caso (ET art.15.1; RD 2720/1998) de técnicos/as de información turística para a Oficina de Turismo do Concello de Mugardos.2.–DURACIÓN DOS CONTRATOS. Segundo se estableza en cada contrato de conformidade coas necesidades do Concello de Mugardos.3.–SISTEMA DE LISTA ABERTA. A cobertura temporal dos postos de traballo efectuarase a través dun sistema de lista aberta na que a orde de prelación virá dado pola puntuación total obtida no proceso selectivo segundo o establecido na base 10.ª das presentes.4.–XORNADA LABORAL. A xornada laboral será de 37,5 horas de promedio en cómputo semanal, de acordo co establecido no convenio colectivo en vigor.5.–REQUISITOS DOS ASPIRANTES. Os aspirantes deberán reunir os seguintes requisitos, referidos á data na que finalice o prazo de presentación de solicitudes: a) Ser de nacionalidade española ou nacional dos demais Estados membros da Unión Europea. A tal efecto e en cumprimento do regulado no artigo 57 da LEY 7/2007, de 12 de abril, del Estatuto Básico del Empleado Público, terán a mesma consideración, calquera que sexa a súa nacionalidade, a/o cónxuxe dos españois e demais nacionais de outros Estados membros da Unión Europea, sempre que non estean separados de dereito e aos seus descendentes e aos do seu cónxuxe sempre que non estean separados de dereito, sexan menores de vinte e un anos ou maiores de dita idade dependentes. Poderán acceder en igualdade de condicións os estranxeiros con residencia legal en España. b) Ter cumpridos dezaseis anos de idade, e non exceder, no seu caso, da idade máxima de xubilación forzosa. c) Estar en posesión do título de Bacharelato ou Ciclo de superior ou estar en condicións de obtelo na data na que remate o prazo de presentación de solicitudes. d) Non ser separado, mediante expediente disciplinario, do servizo da Administración do Estado, Comunidade Autónoma ou das Entidades Locais, nin estar inhabilitado para o exercicio de funcións públicas. e) Non ter enfermidade ou eiva física ou psíquica que impida o desempeño das funcións correspondentes. f) Xustificante acreditativo de ter ingresado na conta corrente número 2091-0205-33-3110000032 de Nova Caixa Galicia a o importe correspondente ás taxas por dereito de inscrición No suposto de que non acrediten estes requisitos, os solicitantes decaerán en tódolos seus dereitos e quedarán excluídos da convocatoria.6.–DEREITOS DE INSCRICIÓN. Os dereitos de inscrición serán de 10,00 euros. Estarán exentos do pago dos dereitos de inscrición, previa xustificación, as persoas que figuren como demandantes de emprego durante o prazo de, cando menos, un mes anterior á data da presente convocatoria. Serán requisitos para o disfrute da exención que, no prazo de que se trate, non houberan rexeitado oferta de emprego adecuado nin se houbesen negado a participar, agás causa xustificada, en accións de promoción, formación ou reconversión profesionais e que, así mesmo, carezan de rendas superiores, en cómputo mensual, ao salario mínimo interprofesional. A efectos de acreditación do dereito á exención de taxas sinalar que a certificación relativa á condición de demandante de emprego cos requisitos sinalados na convocatoria, solicitarase na oficina de servizos públicos de emprego. En cuanto á acreditación das rendas, realizarase mediante unha declaración xurada ou promesa subscrita polo/a solicitante, segundo modelo que figura a continuación. A falta de xustificación do abono dos dereitos de inscrición ou de atoparse exento determinará a exclusión do/a aspirante. MODELO DE DECLARACIÓN XURADA 7.–PRESENTACIÓN DE SOLICITUDES. As solicitudes presentaranse no modelo de instancia que se facilitará nas oficinas municipais e que se xunta como anexo ás presentes bases, e irán acompañadas da seguinte documentación: a) Fotocopia do DNI. b) Fotocopia do título acreditativo de estar en posesión da formación académica mínima esixida segundo a base 5.ª c) da presente convocatoria. c) Currículo vitae, no que se fará constar a formación e experiencia profesional relacionadas co posto que se solicita. d) Fotocopia dos documentos dos méritos que invoquen os/as aspirantes e que, de acordo co baremo previsto, desexen que se lles teñan en conta. Esta documentación serán obxecto de compulsa no Rexistro de Entrada de Documentos. Non se valorarán aqueles méritos que pola comisión se considere que non estiveran suficientemente acreditados As solicitudes presentaranse no Rexistro Xeral do Concello ( os días laborais de 9:00 a 13:30 horas) durante o prazo de dez días naturais, que se iniciará o día seguinte ao da publicación do anuncio da convocatoria no “Boletín Oficial da Provincia da Coruña”. Tamén se poderán presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común; neste caso deberán comunicalo mediante telegrama ou telefax durante o mesmo prazo que o de presentación de instancias. Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das bases desta convocatoria.8.–ADMISIÓN DE ASPIRANTES. Rematado o prazo de presentación de instancias, a Alcaldía ditará resolución no prazo máximo de cinco días, aprobando a lista de persoas admitidas e excluídas cos motivos de exclusión, e a designación do tribunal calificador que se publicará no taboleiro de edictos da corporación e na páxina web do concello, concedéndose un prazo de sete días para emenda polas persoas excluídas, dos defectos a que alude o artigo 71 da Lei 30/92 de Réxime Xurídico das Administracións Públicas e do Procedemento Administrativo Común, e a abstención e recusación dos membros do tribunal. A publicación da devandita resolución no taboleiro de edictos da Corporación será determinante, así mesmo, para efectos de posible impugnación e recursos, de conformidade co previsto na invocada Lei. Poderá publicarse exclusivamente a lista de aspirantes excluídos/as, cos motivos de exclusión. A mencionada lista elevarase a definitiva polo transcurso do prazo para reclamacións, se non as houbese; no caso contrario exporase de novo a lista definitiva, na mesma forma ca anterior. A presentación de reclamacións, no seu caso, non suspenderá o proceso selectivo, salvo que así o acorde a Alcaldía.9.–TRIBUNAL CALIFICADOR OU COMISIÓN SELECCIONADORA. A comisión seleccionadora estará formada, segundo os criterios do artigo 60 da Lei 7/2007, do Estatuto Básico do Empregado Público, do seguinte xeito: Presidente: un funcionario/a ou persoal laboral fixo. Secretario: o da Corporación ou quen legalmente o substitúa, que actuará con voz e voto. Vogais: tres empregados/as públicos ou expertos/as. Tódolos vogais do tribunal deberán ter titulación académica ou especialización profesional iguais ou superiores á esixida para o acceso á praza obxecto desta convocatoria. Os membros do tribunal deberán absterse de intervir, notificándoo á autoridade convocante, cando concorran as circunstancias previstas nos artigos 28 e 29 da Lei 30/1992 citada, ou cando realizaran tarefas de preparación de aspirantes para probas selectivas nos cinco anos anteriores á publicación desta convocatoria. Igualmente, as persoas aspirantes poderán recusar aos membros do tribunal cando concorra algunha das circunstancias a que se refire o parágrafo anterior. O tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do presidente e do secretario. O tribunal calificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas bases. Os tribunais poderán dispoñe-la incorporación de asesores/as especialistas para as probas en que así coiden necesario ou conveniente. As persoas asesoras limitaranse ao exercicio das súas especialidades técnicas, en base exclusivamente ás cales colaborarán co respectivo tribunal. A designación nominal dos membros dos tribunais incluirá a dos/das respectivos/as suplentes e será publicada no taboleiro de edictos da corporación e na páxina web do concello. A efectos de asistencias e dietas, o tribunal entenderase encadrado na Categoría Segunda.10.–SISTEMA DE SELECCIÓN. O sistema de selección farase mediante concurso: – Valoración de méritos. – Entrevista.10.1.–O baremo que se utilizará para a valoración curricular dos/as aspirantes será o seguinte: A) Formación específica: a) Curso de axente de desenvolvemento turístico e curso de guía de ruta pertencentes aos programas FIP ou AFD: 0,01 puntos por hora. b) Cursos de formación recibidos directamente relacionados coa ocupación, realizados con aproveitamento en centros oficiais ou homologados: 0,007 puntos por hora. c) Cursos de idiomas: só se lle concederá validez coa presentación de acreditación de coñecementos da lingua: 1 punto. Acreditaranse con certificado da EOI. Neste punto só se valorarán os cursos realizados nos últimos 10 anos, ata un máximo de 10 puntos. B) Cursos de lingua galega: a) Iniciación ou Celga 3: 0,50 puntos. b) Perfeccionamento ou Celga 4: 0,75 puntos. Só se valorará o grao superior alegado. Só se lles concederá validez, polo que á acreditación de coñecementos de lingua galega se refire, aos cursos ou titulacións homologadas pola Dirección Xeral de Política Lingüística da Consellería de Educación e Ordenación Universitaria. C) Experiencia profesional e colectivos desfavorecidos: a) Experiencia profesional: I. Por cada mes de servizos prestados nas administracións públicas na mesma categoría ou na de auxiliar de información turística, e referidos ós últimos cinco anos: 0,15 puntos por mes completo. II. Por cada mes de servizos prestados na empresa privada na mesma categoría ou na de auxiliar de información turística, e referidos ós últimos cinco anos: 0,10 puntos por mes completo. b) Colectivos desfavorecidos: I. Por ser demandante de primeiro emprego: 1 puntos. II. Por pertencer a un colectivo desfavorecido: 1 puntos. A suma do apartado C non poderá exceder de 6 puntos. Para os efectos destas bases entenderase por colectivos desfavorecidos: – Persoas desempregadas de longa duración, que teñan acreditado un período de inscrición ininterrompido como desempregados/as na oficina de emprego de 180 días, se fosen menores de 25 anos ou de 45 ou máis anos de idade, e de 360 días se fosen maiores de 25 anos e menores de 45 anos. – Persoas desempregadas que esgotasen as prestacións por desemprego (aquela que extinguise por esgotamento a prestación por desemprego de nivel contributivo. No caso de que non tivera dereito á percepción da prestación por desemprego de nivel contributivo, que esgotara o subsidio de desemprego e, en ambos dous casos, non desempeñase ningún traballo, nin por conta allea nin por conta propia, desde a alta de esgotamento). – Persoas desempregadas maiores de 45 anos. – Mozas e mozos desempregados de 30 ou menos anos de idade, sen cualificación ( que non estean en posesión dun título profesional que as habilite para formalizar un contrato en prácticas segundo o artigo 11.º.1 do Estatuto dos Traballadores). – As persoas desempregadas que teñan acreditada pola Administración competente a condición de vítima de violencia de xénero. – Persoas desempregadas pertencentes aos colectivos de exclusión social. Acreditación: certificados ou informes do Servizo Público de Emprego relativos á situación de desemprego. Mulleres vítimas da violencia de xénero por calquera das formas previstas no artigo 5 da Lei 11/2007, de 27 de xullo, galega para a prevención e o tratamento integral da violencia de xénero (DOG 152 do 7 de agosto de 2007. Para os efectos de acreditar a experiencia profesional na administración pública os/as aspirantes deberán presentar un informe de vida laboral e certificado de servizos prestados. Para os efectos de acreditar a experiencia laboral na empresa privada os/as aspirantes deberán presentar un informe de vida laboral e copia compulsada do contrato de traballo, podendo utilizarse, no seu defecto, calquera outro medio de proba admitido en dereito que acredite a experiencia alegada.10.2.–Entrevista que consistirá en responder ás preguntas sobre a traxectoria académica dos/as aspirantes, experiencias profesionais e coñecemento do territorio e datos de interese do Concello de Mugardos, que faga a comisión de selección. Na mesma valorarase a claridade de ideas, a claridade expositiva e a coherencia da traxectoria académica e profesional en relación coas funcións do posto. A entrevista puntuará 4 puntos máximo.11.–CUALIFICACIÓN FINAL E FORMACIÓN DA BOLSA DE TRABALLO. A cualificación final dos/as candidatos/as resultará da suma das puntuacións outorgadas polo tribunal na fase de baremación de méritos e da entrevista. Establecida a puntuación final de cada aspirante, elaborarase a bolsa de traballo baseándose na súa puntuación e por orde decrecente formulando proposta de aprobación da bolsa ao alcalde, que ditará resolución aprobando a lista que entrará en vigor con carácter inmediato. De producirse empate na puntuación, acudirase para dirimilo á maior experiencia profesional, pola orde prelativa establecida neste baremo (1.º outras administracións, 2.º empresa privada). 1) Actualización da lista aberta: unha vez ditada a primeira resolución aprobando a bolsa de traballo, poderanse realizar novas convocatorias e probas selectivas para manter actualizada a bolsa, ou cando surxan necesidades de contratación que non podan ser cubertas. A comisión seleccionadora formulará proposta ao Alcalde. Este ditará resolución actualizando a bolsa de traballo incluíndo nela os novos aspirantes propostos na orde que lles corresponda, entrando en vigor inmediatamente.12.–CHAMAMENTOS AOS ASPIRANTES. Os chamamentos faranse polo medio máis urxente que permita ter a constancia da súa recepción. O chamamento poderase facer telefonicamente en supostos de urxencia, cando se trate de cobertura dun posto de traballo cuia non cobertura puidese orixinar graves prexuízos no funcionamento e/ou prestación do servizo público. Para poder ser citado mediante o chamamento telefónico os/as interesados/as deberán optar a esta modalidade na súa solicitude de inclusión nas listas; a dita opción será irrenunciable polo/a interesado/a. Os chamamentos telefónicos faranse entre as 8 horas e as 15 horas, e o/a funcionario/a que os realice fará constar mediante dilixencia a realización de tales chamamentos, e se tiveron ou non resposta. Para os demais supostos os chamamentos efectuarase por medio de telegrama ou calquera outro medio que permita ter constancia da súa recepción polo/a interesado/a. Os que s endo chamados para facer efectiva a contratación, non se presentasen no prazo de 48 horas ou renunciasen ao mesmo, perderán os seus dereitos, sendo excluídos das listas, agás os casos de forza maior debidamente acreditados e apreciados libremente. De producirse este suposto chamarase ao seguinte da lista 13.–SITUACIÓN NA BOLSA DE TRABALLO.1) Os integrantes da bolsa de traballo non perderán a orde de prelación que en cada momento lles corresponda, de tal maneira que se o contrato para o que son chamados finaliza, retornarán ao posto que novamente lles corresponda na lista.2) Os integrantes da bolsa de traballo que sendo convocados para facer efectiva a contratación segundo o disposto na base 11, non presentásense ou renunciasen a esta sen xustificación suficiente, perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido o dito prazo. A mesma consecuencia terá a renuncia á continuidade no desempeño dun posto de traballo.14.–CONTRATACIÓNS. Poderán realizarse contratacións temporais para o desempeño de postos de traballo que encóntrense vacantes ou non vacantes. Neste último caso será causa abonda a situación de ILT ou vacacións do seu titular. Previamente á contratación deberá solicitarse informe de existencia de crédito á Intervención Municipal. Unha vez comparecera o aspirante chamado segundo a orde da bolsa de traballo, o Sr. alcalde por resolución procederá á súa contratación para o desempeño do posto de traballo correspondente.15.–EXTINCIÓN DA BOLSA DE TRABALLO. A bolsa de traballo formada como consecuencia do proceso selectivo que regulan estas bases extinguirase unha vez transcorridos TRES anos, a contar dende a data da resolución da Alcaldía que aprobe a última actualización.16.–PUBLICIDADE. A publicidade de todos os actos relativos a este procedemento realizarase mediante edictos que se exporán no taboleiro de edictos e anuncios do Concello de Mugardos e na páxina web do concello, salvo aqueles actos que expresamente se establece nestas bases a súa publicación no BOP. Mugardos, 8 de abril de 2011. ANEXO I SOLICITUDE DE COBERTURA TEMPORAL DE POSTOS DE TRABALLO PARA O CONCELLO DE MUGARDOS CATEGORÍA: TÉCNICO/A DE INFORMACIÓN TURÍSTICA (grupo 5) I.–Datos do/a solicitante. II. Solicita a súa inclusión na lista antes suliñada para a cobertura de postos de traballo con carácter temporal, ao abeiro da convocatoria aprobada polo Concello de Mugardos. III. O/a solicitante declara que non lle afectan as incompatibilidades recollidas na convocatoria para a contratación temporal co Concello de Mugardos. IV. Opción para chamamento aos/ás aspirantes (sinalar cun X). Chamamento telefónico aos números que se indican:  Fixo: ________________________________  Móbil: _______________________________ V. Documentación que achega (sinalar cun X o que proceda):  Relatorio de méritos que alega: anexo II.  Xustificantes requiridos dos méritos alegados.  Títulos académicos e profesionais requiridos (fotocopia cotexada).  Carnet de conducir, si é o caso (fotocopia cotexada).  DNI (fotocopia cotexada).  Xustificante do pagamento das taxas por dereitos de inscrición. En ………………………., a ………. de ………………………………. de ………. (Sinatura) En cumprimento do establecido na Lei Orgánica 15/1999, informámoslle de que os datos recollidos no presente formulario serán incorporados a un ficheiro de responsabilidade da entidade: CONCELLO DE MUGARDOS, e tratados coa finalidade de participar nun proceso selectivo, así como para enviarlle información relativa aos servizos de CONCELLO DE MUGARDOS. De acordo co establecido no artigo 7 da Lei Orgánica 15/19999, de Protección de Datos de Carácter Persoal, a entidade CONCELLO DE MUGARDOS ten a obrigación legal de solicitar o consentimento expreso do interesado cando trate datos especialmente protexidos como os relativos a saúde ou minusvalía. Vostede poderá exercitar os dereitos de acceso, rectificación, cancelación e oposición dirixíndose a: CONCELLO DE MUGARDOS, AVDA. DE GALICIA, 45 - 15620 MUGARDOS (A CORUÑA). ANEXO II Para os efectos do baremo aplicable para a elaboración das listas para a cobertura de postos con carácter temporal ou nomeamento interino, acredita os méritos que deseguido se especifican e xunta a documentación xustificativa dos mesmos: I. Datos persoais: Apelidos e nome: …………………………………………………………………………. D. N. I.: …………………………………………………… II. Experiencia profesional e méritos académicos. Sinalar na columna da esquerda cunha aspa (X) os que se aleguen e unir os certificados ou xustificantes oportunos, segundo as bases publicadas.  Por servizos prestados nas administración públicas na mesma categoría ou na de auxiliar de información turística. (5 últimos anos).  Por servizos prestados nas empresas privadas na mesma categoría ou na de auxiliar de información turística (5 últimos anos).  Por curso de formación de axente de desenvolvemento turístico do Concello de Mugardos.  Por curso de formación de guía de ruta do Concello de Mugardos.  Por cursos de formación recibidos directamente relacionados coa ocupación, realizados con aproveitamento en centros oficiais ou homologados.  Por cursos de idiomas.  Por cursos de lingua galega. III. Circunstancias persoais. Sinalar cun aspa (X) o que proceda e unir documentación acreditativa.  Demandante de primeiro emprego.  Por pertencer a un colectivo desfavorecido. En ………………………………., a ………. de …………………………………. de …………… (Sinatura) En cumprimento do establecido na Lei Orgánica 15/1999, informámoslle de que os datos recollidos no presente formulario serán incorporados a un ficheiro de responsabilidade da entidade: CONCELLO DE MUGARDOS, e tratados coa finalidade de participar nun proceso selectivo, así como para enviarlle información relativa aos servizos de CONCELLO DE MUGARDOS. De acordo co establecido no artigo 7 da Lei Orgánica 15/19999, de Protección de Datos de Carácter Persoal, a entidade CONCELLO DE MUGARDOS ten a obrigación legal de solicitar o consentimento expreso do interesado cando trate datos especialmente protexidos como os relativos a saúde ou minusvalía. Vostede poderá exercitar os dereitos de acceso, rectificación, cancelación e oposición dirixíndose a: CONCELLO DE MUGARDOS, AVDA. DE GALICIA, 45 - 15620 MUGARDOS (A CORUÑA). Mugardos, 20 de abril de 2011. O ALCALDE ASDO. XOSÉ FERNÁNDEZ BARCIA